open-index/open-wikipedia-markdown huggingface dataset:
பண்பாட்டு அதிர்ச்சி

thumb|300px|துப்பாக்கிகள் மற்றும் குதிரைகளுடன் வெற்றியாளர்களுடனான சந்திப்பு ஆஸ்டெக்குகளை அதிர்ச்சிக்குள்ளாக்கியது, எனவே அவர்கள் ஐரோப்பியர்களை கிழக்கிலிருந்து வந்த தீர்க்கதரிசிகளுடன் குழப்பினர்.
thumb|450px|மாதிரியின் படி, மக்களுக்கு ஆரம்பத்தில் (1) தேனிலவு காலம் மற்றும் பின்னர் (2) மாற்றம் காலம், அதாவது கலாச்சார அதிர்ச்சி இருக்கும். ஆனால் பின்னர், மக்கள் மாற்றியமைக்கத் தொடங்குவார்கள் (3) (புள்ளியிடப்பட்ட வரி புதிய கலாச்சாரத்தை சிலர் வெறுப்பார்கள் என்பதைக் காட்டுகிறது). (4) பண்டைய கலாச்சாரத்திற்கு ஏற்ப தங்கள் இடத்திற்குத் திரும்பும் சிலரைக் குறிக்கிறது.
**பண்பாட்டு அதிர்ச்சி** (*cultural shock*) என்பது, இன்னொரு நாட்டுக்குப் புலம்பெயர்தலாலோ, ஒரு சமூகச் சூழலிலிருந்து இன்னொரு சமூகச் சூழலுக்குச் செல்வதாலோ, இன்னொரு வாழ்க்கை முறையைக் கைக்கொள்ள வேண்டி ஏற்படுவதாலோ, பழக்கமில்லாத வாழ்க்கை முறை அனுபவத்துக்கு உள்ளாகும்போது, ஒருவருக்கு ஏற்படக்கூடிய தன்னிலையிழத்தல் உணர்வு ஆகும். பண்பாட்டு அதிர்ச்சிக்கான முக்கியமான காரணிகளுள் ஒன்று, தனியாள் ஒருவர், அறிமுகமற்ற புதிய சூழலுக்குச் செல்வதாகும்.

அளவுக்கதிகமான தகவல்கள், மொழி தெரியாமை, தலைமுறை இடைவெளி, தொழில்நுட்ப இடைவெளி போன்றவை, பண்பாட்டு அதிர்ச்சியை ஏற்படுத்தும் பொதுவான சிக்கல்கள். எந்தவொரு சமுதாயத்தைச் சேர்ந்த தனிமனிதரும் பண்பாட்டு வேறுபாடுகளால் தாக்கத்துக்கு உள்ளாவதால், பண்பாட்டு அதிர்ச்சியைத் தடுக்க முடியாது.

## மேற்கோள்கள்

பகுப்பு:பண்பாடு
பகுப்பு:மானிடவியல்
ஆசிரியனது வரலாறு

**ஆசிரியனது வரலாறு** என்பது பவணந்தி முனிவர் எழுதிய நன்னூலில் காணப்படும் பொதுப் பாயிரத்தின் உறுப்புகளில் ஒன்றாகும். 

இதில் 10 நூற்பாக்களில் ஆசிரியனுக்கான கீழ்க்காணும் விவரங்கள் தரப்பட்டுள்ளன: 
*நல்லாசிரியர் இலக்கணம்
*நிலத்தின் மாண்பு
*மலையின் மாண்பு
*நிறைகோலின் மாண்பு
*மலரின் மாண்பு
*ஆசிரியர் ஆகாதவர் இலக்கணம்
*கழற்குடத்தின் இயல்பு
*மடற்பனையின் இயல்பு
*பருத்திக் குண்டிகையின் தன்மை
*முடத்தெங்கின் தன்மை

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)
*ஆசிரியனது வரலாறு]

பகுப்பு:நன்னூல்
பகுப்பு:தமிழ் இலக்கணம்
ஓத்து என்பதன் விளக்கம்

**ஓத்து என்பதன் விளக்கம்** என்பது, ஒரு நூலில் கூறப்படும் கருத்துகளை எவ்வாறு வரிசைப்படுத்தித் தொகுப்பது என்பதை விளக்க  நன்னூல் கூறும் விதியாகும்.

ஒன்றோடொன்று பொருந்தக்கூடிய ஓரினமான மணிகளை வரிசையாகப் பதித்து அடுக்கி அணிகலன் தொடுப்பது போல ஓரினமான பொருள்களை ஓரிடத்தில் அமைத்து ஒருசேரத் தொகுத்து நூலை ஆக்கவேண்டும் என உயர்ந்த மொழி பேசும் அறிஞர்கள் கூறுவர்.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
படலம் என்பதன் விளக்கம்

**படலம்** என்பது, ஒரு நூலில் கூறப்படும் வெவ்வேறு வகையான கருத்துகளை எவ்வாறு வரிசைப்படுத்தித் தொகுப்பது என்பதை விளக்க  நன்னூல் கூறும் விதியாகும்.

பல ஓத்துகள் கொண்டது படலம் அல்லது **அதிகாரம்** எனப்படும். இலக்கண நூலில் எழுத்ததிகாரம், சொல்லதிகாரம் எனப்பல படலங்கள் வருவது எடுத்துக்காட்டாகும். அதே போல காவியங்களிலும் நாட்டுப்படலம், ஆற்றுப்படலம் என்று தொடர்வதைக் காணலாம். இதையே நன்னூல் ஒன்றோடொன்று பொருந்தாத ஓரினமில்லாத பலவகைப் பொருள்களை அவை ஒன்றன் பின் ஒன்றாய்த் தொடர்ந்து வருமாறு நூலில் வரிசைப்படுத்திக் கூறுவது படலம் எனப்படும். 

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
அறிவுச்சோலை ஞானாலயா ஆய்வு நூலகம் (நூல்)

**அறிவுச்சோலை ஞானாலயா ஆய்வு நூலகம்**, எதிரொலி விசுவநாதன் எழுதிய தனியார் நூல்களில் ஒன்றாகும். 

## அமைப்பு
புதுக்கோட்டையில் அமைந்துள்ள ஞானாலயா ஆய்வு நூலகம் என்ற நூலகத்தைப் பற்றிய இந்நூலில் முன்னுரை, புத்தகங்களின் பெருமை, பொது நூலகம் அமைக்கும் பணி, செந்தமிழ்ப்புதையல், புத்தகத் தேடலுக்கான ஊக்கம், முதற்பதிப்பின் முக்கியத்துவம், நூலகத்தைப் பயன்படுத்தியோர் கருத்துக்கள் உள்ளிட்ட தலைப்புகள் காணப்படுகின்றன. பின்னிணைப்புகளைக் கொண்டு இந்நூல் அமைந்துள்ளது.

## உசாத்துணை
'அறிவுச்சோலை ஞானாலயா ஆய்வு நூலகம்', நூல், (2007; ஞானாலயா ஆய்வு நூலகம், 6, பழனியப்பா நகர், திருக்கோகர்ணம் அஞ்சல்,  புதுக்கோட்டை)

## மேற்கோள்கள்


## வெளி இணைப்புகள்
*ஞானாலயா ஆய்வு நூலகம், புதுக்கோட்டை
*Gnanalaya - Digital Library for International Research (DLIR)

பகுப்பு:2007 தமிழ் நூல்கள்
பகுப்பு:தமிழ்நாட்டு நூலகங்கள்
சூத்திரம் என்பதன் விளக்கம்

**சூத்திரம்** என்பது, மிகப்பெரிய கருத்தையும் சிலசொற்களில் சுருக்கமாக விளக்குவது சூத்திரம் என நன்னூல் விளக்கம் கூறுகின்றது. 

சிறிய கண்ணாடி மிகப்பெரிய உருவத்தையும் தன்னுள் வாங்கி தெளிவாக நமக்கு காட்டுவது போல சில எழுத்துக்களால் மிகப்பெரிய கருத்துகளையும் தனக்குள் அடக்கி பொருளை இனிமையாக விளக்கும் நுட்பமான வரிகளே சூத்திரங்கள் அல்லது நூற்பாக்கள் எனப்படும். 

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
சிறப்புப் பாயிர இலக்கணம்

**சிறப்புப் பாயிர இலக்கணம்** என்பது  பவணந்தி முனிவர் எழுதிய நன்னூலின் ஒரு பகுதி. இப்பகுதியில் ஒரு  நூலுக்கு அத்தியாவசியமான  சிறப்புப் பாயிரத்தில் பின்பற்றப்பட வேண்டிய விதிமுறைகள் குறிப்பிடப்பட்டுள்ளன. 

இதில் 9 நூற்பாக்களில் சிறப்புப் பாயிரத்தின் இலக்கணமானது கீழுள்ள வகைகளில் தரப்பட்டுள்ளன: 

*சிறப்புப்பாயிரம் பொதுவிதி (நூற்பா எண்: 47, 48)
*நூலுக்குப் பெயரிடும் முறை (49)
*நூல்யாப்பு நான்குவகை (50)
*சிறப்புப்பாயிரம் செய்தற்கு உரியவர்கள் (51)
*சிறப்புப்பாயிரம் பிறர்செய்யக் காரணம் (52)
*தற்புகழ்ச்சி தகும் இடங்கள் (53)
*பாயிரத்தின் இன்றியமையாமை(54)
*அணிந்துரை (55)

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)
*சிறப்புப்பாயிர இலக்கணம்

பகுப்பு:நன்னூல்
பகுப்பு:தமிழ் இலக்கணம்
உத்தி (இலக்கியம்)

**உத்தி** என்பதை நன்னூல் ஒரு நூற்பாவில் விளக்குகிறது. அதனை அது **தந்திர உத்தி** என்று குறிப்பிடுகிறது, சுருக்கமாகவும், விரிவாகவும், முன்னும் பின்னும் தொடர்பு படுத்தியும் தமிழ் இலக்கணத்தைத் தெரிந்துகொள்ள உதவும் வகையில் நூற்பாக்களை அடுக்குவது தந்திர உத்தி. நூலின் பொருளை முழுமையாக உணர நூல்-வழக்கம் இன்னது எனத் தந்திர-உத்தி காட்டும். ஏற்ற இடத்தில் பொருத்திக்கொள்ளும் வகை இன்னது எனப் புரிந்துகொள்ள அது உதவும். அது இன்னின்ன வகை என்று கூறித் தகும் இடத்தில் பொருளைப் புணர்த்திக்கொள்ளுமாறு பயில்வோரைக் கொண்டு செல்லும். இவ்வாறு இதனை நன்னூல் விளக்குகிறது.

தொல்காப்பியத்தில் இணைக்கப்பட்டுள்ள இறுதி நூற்பா இதனை **ஒத்த காட்சி உத்தி** என்று குறிப்பிடுகிறது. செய்திகளை அங்குமிங்கும் ஒத்திட்டுப் பார்த்துக்கொள்வது ஒத்த காட்சி.  

தொல்காப்பியம், நன்னூல் இரண்டுமே 32 உத்திகளைக் குறிப்பிடுகின்றன.   

## மேற்கோள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
ஓபராய், குர்கான்

**தி ஓபராய், குர்கான்** (The Oberoi), குர்கானில் அமைந்துள்ள  ஒரு ஐந்து நட்சத்திர மதிப்பு கொண்ட ஹோட்டல் ஆகும். இது புது டெல்லியின் புறநகர்ப்பகுதியில் அமைந்துள்ளது. குர்கானை அடிப்படையாக்க் கொண்ட ஆர்பிட் ரிசார்ட்ஸ்க்கு இது சொந்தமானதாக இருப்பினும் ஓபராய் ஹோட்டல்கள் மற்றும் ரிசார்ட்ஸ் நிறுவனத்தினால் நிர்வகிக்கப்படுகிறது. ஓபராய் குர்கான் ஹோட்டல் சுமார் 4 பில்லியன் மதிப்பில் (63 மில்லியன் டாலர்) மதிப்பில் உருவாக்கப்பட்டது. ஏப்ரல் 13, 2011 இல் வணிக ரீதியாக பயணம் செய்பவர்களுக்கான உணவுச் சேவையினை திறந்தது. டிரிடென்ட் ஹோட்டலுக்கு அடுத்தபடியாக அமைந்துள்ள இந்த ஹோட்டல் தேசிய நெடுஞ்சாலை–8 க்கு மிக அருகில் அமைந்துள்ளது.

ஜனவரி 2012 இல் ‘2011 ஆம் ஆண்டின், உலகின் முன்னணி மதிப்புமிக்க ஹோட்டல்’ என்ற பெயரினைப் பெற்ற முதல் இந்திய ஹோட்டலாக ஓபராய் குர்கான் ஹோட்டல் அமைந்தது. இந்தப் பட்டத்தினை பயணம் மற்றும் சுற்றுலா வணிகத்திற்கான ஆஸ்கார்ஸ் நிறுவனம் ‘உலகின் பயண விருதுகள்’ விழாவில் வழங்கியது. அதற்கு முன்பு டிசம்பர் 2011 இல், சிஎன்என்கோ (CNNGo) வலைத்தளம் ‘பயணம் செய்ய வேண்டிய இந்தியா வின் 11 ஹோட்டல்கள்’ பட்டியலில் ஓபராய் குர்கான் ஹோட்டலினையும் சேர்த்திருந்தது குறிப்பிடத்தக்கது.

## இருப்பிடம்

ஓபராய் குர்கான் ஹோட்டல் குர்கான் நகரின் மையப்பகுதியில் அமைந்துள்ளது. ஓபராய் ஹோட்டல், புது டெல்லி நகர மையத்தில் இருந்து 25 கிலோ மீட்டர் தொலைவில் அமைந்துள்ளது. இது சாலை மற்றும் மெட்ரோ ரயில் மூலமாக எளிதில் செல்லும் வண்ணம் இணைந்துள்ளது. இரு முக்கிய ரயில் நிலையங்களான புது டெல்லி ரயில் நிலையம் மற்றும் நிசாமுதீன் ரயில் நிலையம் போன்றவற்றினை ஓபராய் ஹோட்டலில் இருந்து 35 முதல் 45 நிமிடங்கள் பயணத்திலேயே அடைந்துவிடலாம். ஹோட்டலில் இருந்து, டிஎல்எஃப் சைபர் மையம் (தோராயமாக) 3 கிலோ மீட்டர் தூரத்திலும், ஓய்வுப் பள்ளத்தாக்கு (தோராயமாக) 7 கிலோ மீட்டர் தூரத்திலும், கனவுகளின் ராஜ்ஜியம் எனும் பகுதி (தோராயமாக) 9 கிலோ மீட்டர் தூரத்திலும் அமைந்துள்ளது.

## அறைகளும் இதர வசதிகளும்
இங்கு லக்சூரி மற்றும் டீலக்ஸ் அறைகள் உள்ளன. குளிர்பதனம், உயர்தூக்கி, மாற்றுத் திறனாளிகளுக்கானவசதிகள், புகைப்பிடிக்கக் கூடாத அறைகள், சேர்ந்திருக்கும் அறைகள், கதவு திறந்துவிடுபவர், விரைவாக பதிவிடுதல் மற்றும் வெளியேறுதல், பெண் பயணிகளுக்கான அறை, அறைச் சேவை, கட்டணத்துடன் கூடிய கம்பியில்லா இணையச் சேவை, விருந்தளிக்கும் வசதி மற்றும் கூப்பிடும்படியான மருத்துவர் வசதி போன்றவை இங்கு அளிக்கப்படும் வசதிகள் ஆகும்.

## குறிப்புகள்

பகுப்பு:இந்திய உணவு விடுதிகள்
சுரேஷ்வரர்

**சுரேஷ்வரர்** அல்லது **சுரேஷ்வராச்சாரியார்** (Sureśvara or Sureśvarācārya),  கி. பி. 750இல் வாழ்ந்த அத்வைத வேதாந்தாதி. இவரின் இயற்பெயர் **மந்தன மிஸ்ரர்**. ஆதிசங்கரரின் தலைமைச் சீடர். சங்கரரின் ஆணைப்படி சிருங்கேரியில் சாரதா பீடம் அமைத்து, அதன் முதல் பீடாதிபதியானவர். சுரேஷ்வரர் சங்கரரை விட வயதில் மூத்தவராகவும் இல்லறத்தவராகவும் இருந்தவர்.

## வாழ்க்கை
இந்தியாவின் பிகார் மாநிலத்தில், மிதிலை எனும் மகிஷ்மதி நகரத்தில் கி. பி. ஏழாம் நூற்றாண்டில் வாழ்ந்தவர். இந்து மெய்யியல் அறிஞர். பூர்வ மீமாம்சை தத்துவ அறிஞரான குமரிலபட்டரின் சீடராக இருந்தவர்.  பூர்வ மீமாஞ்சம் மற்றும் அத்வைத சித்தாந்தங்களுக்கு விரிவான விளக்க உரை எழுதியவர். ஆதிசங்கரர் காலத்தில் வாழ்ந்தவர். சங்கரரின் சீடராக ஆவதற்கு முன் மந்தன மிஸ்ரர் என்ற பெயரில், மீமாம்ச தத்துவவாதியாக இருந்த இல்லறத்தவர். சங்கரருடன் நடந்த விவாதப் போட்டியில் தோல்வியடைந்த மந்தன மிஸ்ரர், இல்லறத்தை விட்டு, துறவறம் மேற்கொண்டு, சங்கரரை தனது குருவாக ஏற்றுக் கொண்டவர். ஆதிசங்கரின் சீடராக மாறிய மந்தன மிஸ்ரர், தன் பெயரை சுரேஷ்வரர் என மாற்றிக் கொண்டு அத்வைத சந்நியாச நெறியில் வாழ்ந்து, **அத்வைத பிரம்ம சித்தி** எனும் நூலை இயற்றிவர். அத்வைத சித்தாந்ததைப் பரப்ப தென்னிந்தியாவில், சிருங்கேரி சாரதா பீடத்தை நிறுவி அதன் முதல் பீடாதிபதியாக விளங்கியவர். ஆதிசங்கரர் உரை எழுதிய உபநித  நூல்களுக்கு சுரேஷ்வரர் நீண்ட விளக்க உரைகள் எழுதியுள்ளார். எனவே இவரை **வார்த்திககாரர்** (நீண்ட விளக்க உரையாசிரியர்) என்பர். 

## படைப்புகள்
அத்வைத வேதாந்த  தத்துவத்தை எளிமையாகவும், விளக்கமாகவும், விளக்கும் வகையில் பல விளக்க நூல்களை இயற்றியுள்ளார்.
* *பிரகதாரண்யக உபநிடத விளக்க உரை* (ஆதிசங்கரரின் பிரகதாரண்யக உபநிட பாஷ்யத்திற்கு விரிவான விளக்க உரை நூல்) 
* *நைய்ஷ்கர்மியசித்தி* (Naiṣkarmya-**siddhi** )  
**சம்பந்த வார்த்திகம்* (ஆதிசங்கரரின் பிரகதாரண்யக உபநிடத பாஷ்ய அறிமுகத்திற்கு விளக்க உரை நூல்) 
* *தைத்திரிய வார்த்திகம்* (சங்கரரின் தைத்திரிய உபநிடத பாஷ்யத்திற்கு விரிவான விளக்க உரை நூல்) 
* மனசொல்லசா* (Manasollasa) (சங்கரரின் தட்சிணாமூர்த்தி தோத்திர பாஷ்யத்திற்கு  விளக்க உரை நூல்) 
**பஞ்சீகரணம் வார்திகம்* (சங்கர்ரின் பஞ்சீகரண நூலுக்கு விளக்க உரை நூல்)


==மேற்கோள்கள்==


==ஆதார நூற்பட்டியல்==
;Printed sources

* John Grimes, "Sureśvara" (in [[Robert L. Arrington]] [ed.]. *A Companion to the Philosophers*. Oxford: Blackwell, 2001. )
* 
* 
* [[Sarvepalli Radhakrishnan]], *et al.* [edd], *History of Philosophy Eastern and Western: Volume One'' (George Allen & Unwin, 1952)
* 
* 

;Web-sources

## வெளி இணைப்புகள்
* சிருங்கேரி மடத்தின் இணையதளம்
* Sri Sureshwaracharya
* Sringeri & The Hoary Guru-Shishya Parampara
* Naishkarmya sidhi of Sri Sureshwaracharya by KS Maheswaran class 1
*  சிருங்கேரி மடம்



அத்வைதம்
பகுப்பு:இந்து சமயப் பெரியார்கள்
பகுப்பு:அத்வைத வேதாந்த ஆசிரியர்கள்
பகுப்பு:இந்திய மெய்யியலாளர்கள்
கோபனப்பள்ளி

**கோபனப்பள்ளி** (Gopanapalli) என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.

## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
எர்ரண்டபள்ளி

**எர்ரண்டபள்ளி** (Errandapalli) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 335 வீடுகள் உள்ளன. மக்கள் தொகை 1528, இதில் 788 பேர் ஆண்கள், 740 பேர் பெண்கள் ஆவர். எழுத்தறிவு விகிதம் 64.67% ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.
## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
கெடலாந்தொட்டி

**கெடலாந்தொட்டி** (Gedalandhoddi) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இவ்வூரின் மக்கள் தொகை 550, இதில் 269 பேர் ஆண்கள், 281 பேர் பெண்கள் ஆவர்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சூத்திர நிலை

**சூத்திர நிலை** என்பதனை விளக்க நன்னூல் சில உதாரணங்களைத் தருகிறது. அவை,
 
ஆற்றில் தண்ணீர் இடையறாது தொடர்ந்து ஓடுவது போல  மேற்கூறிய சூத்திரங்களையும் சொல்ல வேண்டிய கருத்துக்களையும் தொடர்பு விட்டுப்போகாமல் தொடர்ச்சியாக ஒன்றையடுத்து ஒன்றென நீரோட்டம்  போலச் சொல்லுதல் வேண்டும்.

முன்னும் பின்னும் பார்த்தப்படி நடக்கும் சிங்கம் போல சொல்கின்ற கருத்து முன்னர்ச் சொல்லப்பட்ட பொருளையும் பின்னர் சொல்லவிருக்கும் கருத்தையும் தழுவி பொருந்தும் வகையில் நூல் நடக்கவேண்டும்.
 
இடைவெளியாக இடம்விட்டு தத்திச் செல்லும் தவளை போல அடுத்து சொல்லவிருக்கும் கருத்துடன் இயைந்து நிற்கும் வகையில் பாய்ச்சல் இருக்கவேண்டும். 

வானில் உயரத்தில் உலவும் பருந்து நெடுந்தொலைவு கீழே இறங்கி தான் விரும்பிய இரையைக் கொண்டு செல்வது போல நூலில் ஓரிடத்தில் கூறப்பட்ட பொருள் பல கருத்துகளைக் கடந்து சென்ற பின்னரும் பொருளோடு பொருந்துமாறு இருக்க வேண்டும்.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
சிமித்சன் டெனண்ட்

**சிமித்சன் டெனண்ட்** (*Smithson Tennant*, 30 நவம்பர் 1761 - 22 பெப்ரவரி 1815) என்பவர் ஓர் ஆங்கிலேய வேதியியலாளர் ஆவார்.

இரிடியம் மற்றும் ஓசுமியம் ஆகிய தனிமங்களை கண்டுபிடித்து இவர் புகழ் பெற்றார். 1803 ஆம் பிளாட்டினம் தாதுவின் எச்சங்களில் இருந்து இத்தனிமங்களை இவர் கண்டறிந்தார். வைரம் மற்றும் விறகுக்கரி ஆகியவற்றின் அடையாளங்களை நிருபித்தவர் என்ற வகையிலும் இவர் பங்காற்றியுள்ளார். டெனண்டைட் என்ற கனிமம் இவரால் கண்டுபிடிக்கப் பட்டதாலேயே அப்பெயர் பெற்றது.

இங்கிலாந்து யாக்சையரில் உள்ள செல்பையில் டெனண்ட் பிறந்தார். தந்தையின் பெயர் கால்வெர்ட் டெனண்ட் ஆகும். இரண்டாம் பேரான் பால்டிமோர் என்ற பட்டம் பெற்ற செசிலசு கால்வெர்ட்டின் பெயர்த்தி பில்லிசு கால்வெர்ட்டிடம் இருந்து கால்வெர்ட் டெனண்ட்டுக்கு இப்பெயர் வந்தது. சிமித்சன் டெனண்ட்டுக்கு சிமித்சன் என்ற பெயர் அவருடைய பாட்டியின் பெயரான ரெபெக்கா சிமித்சன் என்ற பெயரில் இருந்து தருவிக்கப்பட்டது ஆகும். இவர் யோசுவா இட்சிலிங்கின் விதவை மனைவியாவார். யாக்சையரில் இருந்த பெவர்லி இலக்கணப் பள்ளிக்கூடத்தில் இவர் கல்வி கற்றார். தற்போது அப்பள்ளியின் நுழைவுவாயில் ஒன்றில் அவருடைய இரு கண்டுபிடிப்புகளான இரிடியம் மற்றும் ஓசுமியத்தை நினைவுகூறும் வகையில் தகடொன்று பொதிக்கப்பட்டுள்ளது. 1781 ஆம் ஆண்டில் எடின்பரோ பல்கலைக்கழகத்தில் மருத்துவம் படிக்க ஆரம்பித்த இவர், சிலமாதங்களில் கேம்பிரிட்ச் சென்றார். அங்கு தாவரவியல் மற்றும் வேதியியலுக்காக தன்னுடைய வாழ்வை அர்ப்பணித்தார். 1796 ஆம் ஆண்டில் கேம்பிரிட்சில் பட்டம்பெற்ற அதே நேரத்தில் செட்டார் அருகே ஒரு பண்ணையை வாங்கி அதில் விவசாய ஆய்வுகள் மேற்கொண்டார். 1813 ஆம் ஆண்டில் கேம்பிரிட்சில் வேதியியல் பேராசியராக நியமிக்கப்பட்டார். பணியாற்றத் தொடங்கிய சிறிது காலத்திலேயே அவர் போலோன் அருகே ஒரு பாலத்தில் பயணம் செய்தபொழுது விபத்தில் காலமானார்.

## மேற்கோள்கள்

## உசாத்துணை
Mary D. Archer, Christopher D. Haley. *The 1702 Chair of Chemistry at Cambridge*. Cambridge, **2005**, , .

## வெளிப்புற இணைப்புகள்
*Osmium and Iridium Events Surrounding Their Discoveries 
*Passages from the life of a philosopher by Charles Babbage
*The Early Life of Smithson Tennant FRS (1761–1815) 

பகுப்பு:1761 பிறப்புகள்
பகுப்பு:1815 இறப்புகள்
பகுப்பு:ஆங்கிலேய வேதியியலாளர்கள்
பகுப்பு:இரிடியம்
பகுப்பு:ஓசுமியம்
பகுப்பு:எடின்பரோ பல்கலைக்கழக முன்னாள் மாணவர்கள்
தலைமுறை இடைவெளி

**தலைமுறை இடைவெளி** (*Generation gap*) என்பது, வெவ்வேறு தலைமுறைகளைச் சேர்ந்தோரிடையே, இசை, அரசியல், விழுமியங்கள் முதலிய விடயங்கள் தொடர்பில் இருக்கக்கூடிய கருத்து வேறுபாட்டைக் குறிக்கும். பொதுவாக இவ்வேறுபாடுகள் இளையோருக்கும் அவர்களது பெற்றோர் அல்லது அதற்கு முந்திய தலைமுறையினருக்கும் இடையே ஏற்படுகிறது. இளைஞர்கள், தமது பெற்றோர்கள் முன்னர் நம்பிக்கை வைத்திருந்த பல விடயங்களுக்கு எதிரான கருத்துக்கள் கொண்டிருந்த ஒரு சூழலில், தலைமுறை இடைவெளி குறித்த சமூகவியல் கோட்பாடு 1960களில் கவனத்துக்கு வந்தது.

தற்காலத்தில், சமூகவியலாளர்கள், தலைமுறை இடைவெளியை "நிறுவனமய வயது அடிப்படையிலான பிரிவாக்கம்" எனக் குறிப்பிடுகின்றனர். சமூகவியலாளர்கள் மனிதனின் வாழ்க்கைக் காலத்தை மூன்று பகுதிகளாகப் பிரிக்கின்றனர். இவை, சிறுபிராயம், நடுவயது, ஓய்வுக்காலம் என்பன. இதில் ஏதாவதொரு பிரிவினர் தமது முதன்மைச் செயற்பாடுகளில் ஈடுபடும்போது மற்ற இரு பிரிவினரிடமிருந்தும் தனிப்பட்டே செயற்படுகின்றனர். வீட்டுச் சூழல்களில் மட்டுமல்லாமல், சமூகச் செயற்பாடுகளிலும்கூட ஒரு பிரிவினர் மற்றவர்களிடமிருந்து தனிப்பட்டுச் செயற்படுவதற்கான வழிவகைகளைத் தேடுகின்றனர்.

## மேற்கோள்கள்

பகுப்பு:சமூகவியல்
பகுப்பு:வயதுசார் பாகுபாடு
பாடம் சொல்லும் இயல்பு

**பாடம் சொல்லும் இயல்பு** என்பது கற்பித்தல் தொழிலின் நுட்பங்களைக் கூறுவது ஆகும். நவீனக்காலக் கல்வி முறையில் கல்வி கற்பிக்கும் இடம் , கற்பிக்கும் சூழல், கற்பிக்கத் தொடங்கும் நேரம், பாடக்குறிப்பு தயாரித்து ஆயத்தமாதல், வேகமாகவும் இல்லாமல் கோபமாகவும் இல்லாமல் கற்பித்தல், உளவியல் நோக்கோடு மாணவர் மனநிலை அறிந்து முகமலர்ச்சியோடும் மனமலர்சியோடும் கற்பித்தல், ஆகிய கற்பித்தல் நுட்பங்கள் உணரப்பட்டு ஆசிரியர்களுக்குக் கற்பித்தல் பயிற்சிகள் அளிக்கப்படுகின்றன. இத்தகைய நுட்பங்களைக் கற்று கற்பித்தலில் சிறப்பவனுக்கு நல்லாசிரியர் விருதுகளும் வழங்கப்படுகின்றன. இந்த கற்பித்தல் நுட்பங்களை நன்னூல் எழுதப்பட்டக் காலத்திலேயே எடுத்துக் கூறியுள்ளது,

அவை,

*பாடம் சொல்லும் ஆசிரியன் முதலில் ஏற்ற இடத்தையும் பொருத்தமான நேரத்தையும் சரியாகத் தேர்ந்தெடுத்து சிறப்பான இடத்தில் அமர்ந்து கற்பித்தலைத் தொடங்க வேண்டும்.
*கற்பிக்கத் தொடங்குவதற்கு முன்னர் தன்னுடைய வழிபடும் தெய்வத்தை வணங்கித் தொடங்க வேண்டும்.
*அன்று மாணவனுக்குக் கற்பிக்க வேண்டிய பாடத்தை தான் முன்னதாகப் படித்து ஆய்ந்து மனத்தில் ஒழுங்குபெற பாடத்திட்டம் தயாரித்து பின்னர் கற்பிக்க வேண்டும்.
*அவ்வாறு கற்பிக்கும்போது விரைவாக கற்பிக்காமலும் மாணவன் ஐயத்தைக் கேட்கும் போதெல்லாம சினத்துடன் கற்பிக்காமலும் விருப்பத்தோடும் முகமலர்சியோடும் கற்பிக்க வேண்டும்.
*மாணவனின் அறிவின் திறமையை உணர்ந்து அவன் மனதில் ஏற்றுக் கொள்ளும் வகையில் பாடத்தைக் கற்பிக்கவேண்டும். 

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
காண்டிகை உரை

**காண்டிகை உரை** என்பது  சூத்திரம் எனப்படும் நூற்பாவிற்கு உரை எழுதும்போது அவ்வுரை எவ்வாறு அமையவேண்டும் என்பதற்கான இலக்கணமாகும்.
 
கருத்துரை, பதவுரை,  தேவையான எடுத்துக்காட்டுகள் கொடுத்தல், இடையிடையே வினாவை எழுப்பி அதற்கான விடையையும் உடன் சேர்த்து நூற்பாவின் உட்பொருளை விளக்குதல் என்பன காண்டிகை எனப்படும் உரையாகும் என்கிறது நன்னூல்.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
விருத்தி உரை

**விருத்தி உரை** என்பது  சூத்திரம் எனப்படும் நூற்பாவிற்கு எழுதப்பட்ட காண்டிகை உரையின் தொடர்ச்சியாக அமையும் கூடுதல் இலக்கணமாகும்.

காண்டிகை உரையில் கூறிய நூற்பாவின் உட்பொருள் விளக்கத்தோடு மட்டும் அல்லாமல் அவ்விடத்திற்கு இன்றியமையாதனவாகக் கருதப்படும் அனைத்துக் கருத்துகளையும் விளக்குதல் வேண்டும். இவ்விளக்கம் ஆசிரியனுடைய உரையாகவும் பிற நூலாசிரியர்களின் கருத்துகளை எடுத்துக் காட்டும் மேற்கோள்களாலும் ஐயம் அகற்றும் வகையில் இலக்கண உண்மையை சிறிதும் குறைவின்றி விளக்கிச் சொல்வதாக அமையுமென விருத்தி உரைக்கு விளக்கமளிக்கிறது நன்னூல்.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
தந்தவக்ரன்

**தந்தவக்ரன்** (Dantavakra) (சமசுகிருதம்:दन्तवक्र), மகாபாரதம் மற்றும் புராணங்களின்படி  கருஷ நாட்டின் மன்னன் ஆவான். பத்ம புராணத்தின்படி, தந்தவக்ரன் சேதி நாட்டு மன்னன் ஆவான்.விஷ்ணு புராணத்தின்படி, தந்தவக்ரன், விருத்தசர்மன் – சுருத்தேவி இணையரின் மகனாவார். தந்தவக்ரன், ஜராசந்தனின் கூட்டாளியும், சிசுபாலனின் உறவினரும் ஆவான்.  மேலும் ஸ்ரீகிருஷ்ணனுக்கு பகைவன் ஆவான். தருமனின், இந்திரப்பிரஸ்த ராஜசூய யாகத்தில் கலந்து கொள்ள பலராமனுடன் கிருஷ்ணர் சென்ற நேரத்தில், தந்தவக்ரன், துவாரகையை முற்றுகையிட்டு தாக்கினான். மீண்டும் துவாரகையை தந்தவக்ரன் தாக்கிய போது கிருஷ்ணனின் சக்கராயுதத்தால் மாண்டான்.

## மேற்கோள்கள்

## வெளி இணைப்புகள்
*Dantavakra

பகுப்பு:பாகவத புராண மாந்தர்
உயர் ஆல்க்கேன்கள்

**உயர் ஆல்க்கேன்கள்** *(Higher alkanes)* என்பவை ஒன்பது அல்லது அதற்கு மேற்பட்ட கார்பன்களைக் கொண்டிருக்கும் ஆல்க்கேன்களாகும்.. நோனேன் என்ற மிக இலேசான ஆல்க்கேனின் தீப்பற்று நிலை 25 பாகை செல்சியசு ஆகும். எனவே இதை அபாயகரமான எரிதன்மை கொண்ட சேர்மமென வகைப்படுத்தவில்லை.

அதிகமான எண்ணிக்கையில் கார்பனைப் பெற்றுள்ள ஆல்க்கேன்கள் உயர் ஆல்க்கேன்கள் என்ற போக்கிலும் இதனை வரையறுக்கலாம். ஆல்க்கேன்களை உயர் ஆல்க்கேன்களில் இருந்து வேறுபடுத்தி அறியவேண்டுமெனில், சாதாரண இயற்கைச் சூழலில் ஆல்க்கேன்கள் திண்மநிலையில் காணப்படும் என்பதைக் கொண்டு மட்டுமே பிரித்துணர முடியும்.

## பயன்கள்

ஒன்பது கார்பன் அணுக்களைக் கொண்டஆல்க்கேன் நோனேன் முதல் பதினாறு கார்பன் அணுக்களைக் கொண்ட ஆல்க்கேன் எக்சாடெக்கேன் வரையுள்ள ஆல்க்கேன்கள் உயர்பாகுநிலை கொண்டதிரவங்களாகும். இவை பெட்ரோலுடன் சேர்த்து பயன்படுத்துவதற்கு ஏற்புடைய பண்புகளையும் மிகக்குறைவாகவே கொண்டுள்ளன. மாறாக அவை  டீசல் மற்றும் விமானப் போக்குவரத்திற்குத் தேவையான எரிபொருளில் பெரும்பங்கு வகிக்குமளவில் உருவாகின்றன. எரிதல் வேகத்தின் அளவீடான சிடேன் எண் மதிப்பைக் கொண்டு டீசல் எரிபொருட்கள் வகைப்படுத்தப்படுகின்றன. எக்சாடெக்கேனின் பழைய பெயர் சிடேன் என்பது குறிப்பிடத்தக்கது ஆகும். தாழ்ந்த வெப்பநிலைகளிலும் துருவப் பகுதிகளிலும் இந்த அதிகவெப்பநிலை கொண்ட ஆல்க்கேன்களால் சில பிரச்சினைகள் நிகழ்கின்றன.  இங்கெல்லாம் எரிபொருள் மிகவும் கெட்டியாவதால் சரியான பாய்வின்றி பாதிப்பு உண்டாகிறது. வாயு நிரலியல் பகுப்பாய்வின் தூண்டப்பட்ட காய்ச்சி வடித்தல் செயல்முறைக்கு சாதரணநிலை ஆல்க்கேன்களின் கலவைகள் கொதிநிலை தரமறியப் பயன்படுகின்றன.

எக்சா டெக்கேனுக்குப் பிறகு உள்ள ஆல்க்கேன்கள் எரிபொருள் எண்ணெய் மற்றும் உயவு எண்ணெய் போன்ற முக்கியமான பொருட்களாக உருவாகின்றன. இரண்டாவது செயல்பாடாக அவை அரிப்பை எதிர்க்கும் முகவராகவும் அச்சமயத்தில் செயல்பட்டன ஏனெனில் அவற்றின் நீரெதிர்ப்பு தன்மை காரணமாக தண்ணீரானது உலோகத்தின் மேற்பரப்பை எட்டுவதில்லை. பல ஆல்க்கேன்கள் மெழுகு தயாரிக்கப் பயன்படும் பாரபின் மெழுகாக பயன்படுகின்றன. தேன்மெழுகோடு இவற்றை ஒப்பிட்டுப் பார்த்தல் கூடாது. அவை முதன்மையாக எசுத்தர்களைக் கொண்டிருக்கின்றன. 

35 கார்பன் அணுக்களுக்கு மேற்பட்ட வளையங்களைக் கொண்டிருக்கும் ஆல்க்கேன்கள் நிலக்கீலில் காணப்படுகின்றன. அவை சாலைகள் மேம்பாட்டுக்கு மாதிரியாகப் பயன்படுகின்றன. எனினும் உயர் ஆல்க்கேன்கள் பொதுவாக சிதைக்கப்பட்டு சிறிய மூலக்கூறுகளாகப்  பயன்படுகின்றன.

## பண்புகள்

இங்கு கொடுக்கப்பட்டுள்ள பண்புகள் நேரியல் ஆல்க்கேன்களைச் சார்ந்தவையாகும்.  

### நோனேன் முதல் எக்சா டெக்கேன் வரை

நேரியல் ஆல்க்கேன்கள் பொதுவாக பொதுவாக சாதாரண சூழலில் திரவநிலையில் காணப்படுகின்றன. 

### எப்டாடெக்கேன் முதல் டெட்ராகோசேன் வரை

இக்குழுவில் தொடங்கி ஆல்க்கேன்கள் பொதுவாக சாதாரண சூழலில் திண்ம நிலையில் காணப்படுகின்றன.  

### பெண்டாகோசேன் முதல் டிரையகோண்டேன் வரை

### என்டிரையாகோண்டேன் முதல் எக்சாடிரையாகோண்டேன் வரை

## மேற்கோள்கள்

## வெளிப்புற இணைப்புகள்
* International Chemical Safety Card 1245 (nonane)
* NIOSH Pocket Guide to Chemical Hazards (nonane)
* International Chemical Safety Card 0428 (decane)

பகுப்பு:ஆல்கேன்கள்
1000 (எண்)

**1000** அல்லது **ஆயிரம்** () (*one thousand*) என்பது ஒரு இயற்கை எண். இது எண்களின் வரிசையில் 999ஐ அடுத்தும், 1001க்கு முன்பும் வருகிறது. இதை பதின்ம எண் முறையில் 1000 அல்லது 1,000 என எழுதுவது வழக்கம்.

## குறியீட்டு முறைகள்
ஆயிரம் என்னும் எண்ணை வேறு பல எண்ணுரு முறைகளைப் பயன்படுத்தியும் எழுதுவது உண்டு. சில மொழிகள் தமக்கெனத் தனியான எண்ணுருக்களைக் கொண்டிருக்கின்றன. தமிழ், மராத்தி, இந்தி, அரபி, மலையாளம் போன்றவையும் இவ்வாறு தனியான எண்ணுருக்களைக் கொண்டுள்ளன.

## பிற எண்களுடனான தொடர்பு

## மேற்கோள்கள்

பகுப்பு:எண்கள்
பகுப்பு:முழு எண்கள்
உரை இலக்கணம்

**உரை இலக்கணம்** என்பது  சூத்திரம் எனப்படும் நூற்பா அல்லது செய்யுள் அல்லது பாடலுக்கு உரை எழுதும்போது அவ்வுரை எவ்வாறு அமையவேண்டும் என்பதற்கான இலக்கணமாகும்.

மூல பாடம், கருத்துரை, சொற்களைப் பிரித்துக்காட்டுதல், அச்சொற்களுக்குரிய பொருள் தருதல், தொகுத்துப் பொழிப்புரை வழங்குதல், தேவையான இடங்களுக்கு எடுத்துக்காட்டுகள் கொடுத்தல், இடையிடையே வினா மற்றும் விடை நடையில் சொல்லுதல், சிறப்பு விளக்கமளித்தல், மறைமுகப் பொருள்களை விரித்துக் கூறுதல்,  அதிகாரத்துடன் பொருத்திக் காட்டுதல், ஐயத்திற்கு இடமின்றி துணிந்து ஒரு பொருளை ஏற்றுக் கூறுதல், கூறப்படும் பொருளின் பயன்யாது என விளக்குதல், முன்னோர் கருத்துக்களை மேற்கோள் காட்டுதல் என பதினான்கு வகையான இலக்கணத்தை உரை இலக்கணமாக நன்னூல் கூறியுள்ளது.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
டெக்கேன்

**டெக்கேன்** (*Decane *) என்பது C10H22 என்ற மூலக்கூற்று வாய்பாட்டுடன் கூடிய ஓர் ஆல்க்கேன் ஐதரோகார்பன் ஆகும். இதற்கு 75 கட்டமைப்புச் சமபகுதியங்கள் அல்லது மாற்றியன்கள் இருப்பதாகக் கணக்கிடப்பட்டுள்ளது. இந்தச் சமபகுதியங்கள் யாவும் எரிதகு நீர்மங்களாகும். டெக்கேன், பெட்ரோலியத்தின் ஒரு பகுதிப்பொருளாக உள்ளது. மற்ற ஆல்க்கேன்களைப் போலவே இதுவும் மின்முனைவற்றதாக, நீர் போன்ற முனைவுறு திரவங்களில் கரையாமல் இருக்கிறது. இதனுடைய பரப்பிழுவிசை மதிப்பு 0.0238 நி.மீ−1 ஆகும்.

## வினைகள்
மற்ற ஆல்க்கேன்களைப் போல டெக்கேனும் எரிதல் வினைகளுக்கு உட்படுகிறது. அதிக அளவு ஆக்சிசன் முன்னிலையில் டெக்கேன் எரிதலுக்கு உட்பட்டு தண்ணீர் மற்றும் கார்பன் டை ஆக்சைடாக மாறுகிறது.
 
:2C10H22 + 31O<sub>2</sub> → 20CO<sub>2</sub> + 22H<sub>2</sub>O

எரிதலுக்குப் போதுமான அளவுக்கு ஆக்சிசன் கிடைக்காவிட்டாலும் டெக்கேன் எரிதலுக்கு உட்பட்டு தண்ணீர் மற்றும் கார்பன் ஓராக்சைடாக மாறுகிறது.
 
::2C10H22 + 21O2 → 20CO + 22H2O

## மேற்கோள்கள்

## இவற்றையும் காண்க
* உயர் ஆல்க்கேன்கள்

## வெளி இணைப்புகள்

*Material Safety Data Sheet for Decane 
*CHEMINFO Decane

பகுப்பு:ஆல்கேன்கள்
பகுப்பு:நீரகக்கரிமங்கள்
இந்திய ஐக்கிய வங்கி

**இந்திய ஐக்கிய வங்கி** அல்லது **யுனைடெட் பேங்க் ஆப் இந்தியா**  இந்தியாவின் கல்கத்தாவைத் தலைமையிடமாகக் கொண்டு இந்தியா முழுவதும் செயல்பட்டுவரும் பொதுத்துறை வங்கியாகும். இது இந்திய அரசுக்குச் சொந்தமான 26 பொதுத்துறை வங்கிகளில் ஒன்றாகும்.

## மேற்கோள்கள்

## இதனையும் காண்க
* இந்திய வங்கிகள்
* இந்தியாவில் வங்கித்தொழில்

பகுப்பு:இந்தியப் பொதுத்துறை வங்கிகள்
பகுப்பு:தேசியமயமாக்கப்பட்ட நிறுவனங்கள்
பகுப்பு:மும்பை பங்குச் சந்தை நிறுவனங்கள்
பகுப்பு:இந்திய வங்கிகள்
மிசாரி ராசித் அல்-அபாசி

**மிசாரி பின் ராசித் அல்-அபாசி** (*Mishary Bin Rashid Alafasy*, ; பிறப்பு: 5 செப்டம்பர் 1976) என்பவர் குவைத் நாட்டைச் சேர்ந்த ஒரு இசுலாமியப் பாடகர், இமாம், மற்றும் அறவுரையாளர் ஆவார். இவர் 1992-1994ம் ஆண்டுகளுக்கு இடைப்பட்ட இரண்டு வருடங்களுள் குர்ஆனை மனனமிட்டவராவார். மதீனா இஸ்லாமிய பல்கலைக்கழகத்தின் அல்- குர்ஆன் கற்கைகள் பீடத்தில் பயின்று அல்- குர்ஆன் ஓதல் முறைமைக்கான 10 அறிவிப்புக்களிலும் விஷேட கற்கையைப் பூர்த்தி செய்தார். முதன் முறையாக ஹி 1416ம் ஆண்டு " அல்- ஹாபிர், புஸ்ஸிலத், அல்- ஷூரா " என்ற மூன்று அத்தியாயங்களை உள்ளடக்கிய அவரது குர்ஆன்ஓதல் வெளியிடப்பட்டது. முதன் முறையாக ஹி 1420ம் ஆண்டு குவைத்தின் அல்- மஸ்ஜித் அல்- கபீர் எனப்படும் பள்ளிவாயலில் ரமழான் இறுதிப் பத்தில் மக்களுக்கு தொழுகை நடத்தினார்.

## மேற்கொண்டுள்ள பணிகள்
### குர்ஆன்
*அல்- அபாஸி அலைவரிசைக்கூடாக பத்து விதமான குர்ஆன் ஒதல் முறைமைகளையும் மக்கள் மயப்படுத்தப்பட்ட பெரும் முயற்சி எடுக்கின்றார்கள். 
*மத்னுஷ் ஷாதிபிய்யஹ், மத்னுத் துர்ரஹ், அல்- துஹ்பா அல்- ஸமன்னூதிய்யஹ் போன்ற முக்கிய கிராஅத் மற்றும் தஜ்வீத் சட்டங்களுடன் தொடர்புடைய சிறிய நூல்களின் ஒலிப்பதிவுகளை வெளியிட்டுள்ளார். 
*ஐக்கிய அமெரிக்கா, பிரான்ஸ், ஐக்கிய அரபு அமீரகம், சவூதி அரேபியா போன்ற நாடுகளில் குர்ஆன் தொடர்பான போட்டிகளில் நடுவராகப் பங்குகொண்டார். 
*ரத்தில் மஅல் அபாஸி, கலௌனா மஆஹு போன்ற சில குர்ஆன் கற்பித்தல் திட்டங்களை வகுத்து நடைமுறைப்படுத்துகின்றார். 
*அல்- குர்ஆன் ஓதற்கலை தொடர்பான பல கருத்தரங்குகளையும் உரைகளையும் ஆற்றியுள்ளார். 
*அல்- அபாஸி வக்பு திட்டம், ஹாபிழ்களை உருவாக்கும் திட்டம், அல்- குர்ஆன் கற்கைகளுக்கான பிரித்தானிய அகாதமி போன்ற திட்டங்களைத் தீட்டி கண்காணிப்புச் செய்கின்றார்.

### இஸ்லாமிய பாடல் துறை
*முதன் முறையாக 2013ம் ஆண்டு " அயா மய் யத்தஇல் பஹ்ம " என்ற வரிகளைக்கொண்ட ஒரு பாடலை வெளியிட்டார். அப்பாடல் மக்கள் மன்றத்தில் பெரும் வரவேற்பைப் பெற்றது. அதுவே இஸ்லாமிய பாடல் துறையில் இவர் பணிக்காக வித்தாகவும் இருந்தது எனலாம். 
*அதன் தொடரில் " உயூனுல் அபாஈ " எனும் ஆல்பம் ஒன்றை முதற் தடவையாக வெளியிட்டார்.

இதற்கெல்லாம் முன்பாக 2002, 2003, 2006ம் ஆண்டுகளில் தஜ்வீத் நூல்களை கவிகளாகப் பாடியுள்ளதும் குறிப்பிடத்தக்கது.

## மேற்கோள்கள்

பகுப்பு:வாழும் மக்கள்
பகுப்பு:1976 பிறப்புகள்
பகுப்பு:இசுலாமியப் பாடகர்கள்
பகுப்பு:குவைத்து மக்கள்
நூல் என்பதன் பெயர்க்காரணம்

நன்னூலில் **நூல் என்பதன் பெயர்க்காரணம்**  நூல் என்ற பெயர் எப்படி உருவாகி அதற்குப் பொருந்துகிறது என்பதை விளக்குவதாகும்.
 
நூல் நூற்கும் பெண் பஞ்சால் தன் கைகளைக்கொண்டு கதிரால் நூல் நூற்கிறாள். அதுபோலப் புலவன் சொற்களால் தன் வாயைக்கொண்டு அறிவால் நூல் நூற்க குற்றமற்ற நூல் உருவாகிறது.

சொற்கள் பஞ்சாகவும், புலவன் நூல் நூற்கும் பெண்ணாகவும், புலவனின் வாய் அப்பெண்ணின் கையாகவும் , புலவனின் அறிவு நூல் நூற்கும் கருவியான இங்குக் கதிராகவும் கருதப்படுகிறது.
 
பஞ்சு நூலாக மாறுவது போல சொற்கள் நூலாக நூற்கப்படுவதால் நூல் என்னும் பெயர் அமைந்தது என்று நன்னூல் விளக்குகிறது. 

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
ஞானாலயா கிருஷ்ணமூர்த்தி

**ஞானாலயா கிருஷ்ணமூர்த்தி** (ஜனவரி 31, 1942) தமிழ்நாட்டில் புதுக்கோட்டைக்கு அருகேயுள்ள திருக்கோகர்ணம் என்ற சிற்றூரில் 
ஞானாலயா ஆய்வு நூலகம் என்ற தனியார் நூலகத்தை தன்னுடைய மனைவியுடன் இணைந்து நடத்தி வருபவர் ஆவார்.

## பிறப்பு
ஜனவரி 31, 1942இல் இவர் பிறந்தார். இவரின் பெற்றோர் பாலசுப்பிரமணியன், மீனாட்சி ஆவர். புதுக்கோட்டையில் ஆரம்பக் கல்வியைத் துவங்கி இளங்கலை அறிவியல், முதுகலை தமிழ் இலக்கியம் படித்துவிட்டு, பின் கல்வியியலில் முதுகலைப்பட்டம் (எம்.எட்) நிறைவு செய்தார். ஓய்வு பெற்ற தலைமையாசிரியரான இவர் 1959-இல் தொடங்கி அரிய வகை நூல்களைச் சேகரித்து வருகிறார்.

## ஆர்வம்
இளம் வயது முதல் இவருக்கு நூல் சேமிக்கும் பழக்கம் இவருடைய தந்தை மூலமாக உருவாகி, இந்தியாவின் சிறந்த தனியார் நூலகங்களில் ஒன்றான ஞானாலயாவை நடத்திவருகின்றார். இவருடைய நூல்களைச் சேகரிக்கும் ஆர்வத்திற்கு ஏற்றபடி இவருடைய மனைவி திருமதி டோரதி புத்தக ஆர்வலராவார்.

## சொற்பொழிவுகள்
நினைவாற்றல் மிக்க இவர் மிகச் சிறந்த தமிழார்வலரும், சொற்பொழிவாளருமாவார். மகாத்மா காந்தி, விவேகானந்தர், மகாகவி பாரதியார் உள்ளிட்ட பலரைப் பற்றியும் இவர் சொற்பொழிவாற்றியுள்ளார். பொதிகைத் தொலைக்காட்சியில் நம் விருந்தினர் பகுதியில் இவரது பேட்டி இடம் பெற்றுள்ளது.

## விருதுகள்
* இலட்சிய தம்பதியர் (திருமதி டோரதி கிருஷ்ணமூர்த்தியுடன் இணைந்து) (அன்பு பாலம், குடியரசு தின வைர விழா, 26.1.2009)  
* நூலக நுண்ணறிவாளர் (மலேசியத் தமிழ் வாசகர் தேசிய மாநாடு, வளர்தமிழ் வாசகர் இயக்கம், பினாங்கு, மலேசியா, 15/16.8.2009)
* பாரதி இலக்கியச் செல்வர் (திருமதி டோரதி கிருஷ்ணமூர்த்தியுடன் இணைந்து) (ஸ்ரீராம் பாரதி கலை இலக்கியக் கழகம், சென்னை, 2011)

## தேடலில் தெளியும் திசைகள்
தேடலில் தெளியும் திசைகள்  என்ற நூல் தஞ்சை ப்ரகாஷ், ல.கி.ராமானுஜம், கரிச்சான்குஞ்சு, எம்.வி.வெங்கட்ராம் உள்ளிட்ட பல இலக்கியவாதிகள் கிருஷ்ணமூர்த்தி டோரதி இணையரின் குடும்ப நண்பர்கள் கிருஷ்ணமூர்த்திக்கு எழுதிய கடித  ஆவணங்களைக் கொண்டு அமைந்துள்ளது. இலக்கியவாதிகள் இவரிடம் மேற்கொண்ட விவாதங்களின் ஒரு தொடர்நிகழ்வாக இக்கடிதங்கள் அமைந்துள்ளன.  ள்ஞானாலயா நூலகத்தைப் பார்வையிட்டுதிற்கு வந்து பாராட்டியவர்களின் கருத்துக்களைக் கொண்டு அமைந்துள்ளது. பிரபலமான எழுத்தாளர்கள், அரசியல்வாதிகள், தொழிலதிபர்கள், இலக்கியவாதிகள் உள்ளிட்ட அனைத்து தரப்பினரும் தந்துள்ள பதிவுகளைக் காணும்போது இந்நூலகத்தின் இன்றியமையாமையை உணரமுடிகிறது.

## மேற்கோள்கள்

## மேலும் பார்க்க
* கல்வி சேவை குடும்பம், தினகரன், 6,8,1999
* அரவிந்த் சுவாமிநாதன் சந்திப்பு, ஞானாலயா கிருஷ்ணமூர்த்தி, தென்றல், செப்டம்பர் 2007
* ஞானாலயா கிருஷ்ணமூர்த்தியின் நூலாலயம், ஒரு பொதுவுடைமைவாதியின் பொக்கிஷம், ஓய்வு பெற்ற ஆசிரியரின் அரிய பணி, விடுதலை, 20.10.2012
* ஊரகாளி, சாதனை மனிதர்கள், இன்னொரு உ.வே.சா. பல்சுவை காவியம், மார்ச் 2015

## வெளி இணைப்புகள்
*ஞானாலயா ஆய்வு நூலகம், புதுக்கோட்டை
*Gnanalaya - Digital Library for International Research (DLIR)
*கோணம்
*ஞானாலயா நூலகம்: அறிவுத் திருக்கோயில்
*The book collector, தி இந்து, நாள்: பிப்ரவரி 17, 2013
*Bonding with books தி இந்து, நாள்: அக்டோபர் 9, 2013
*ஞானாலயா நூலகத்தை பல்கலைக்கழகங்கள் தத்தெடுக்க வேண்டும்: கிருஷ்ணமூர்த்தி தினமணி, நாள்: ஆகஸ்டு 13, 2015

பகுப்பு:1942 பிறப்புகள்
பகுப்பு:தமிழ்நாட்டுத் தமிழறிஞர்கள்‎
பகுப்பு:வாழும் மக்கள்
பாயிரத்தின் இன்றியமையாமை

ஒரு நூலுக்கு பாயிரம் என்பது எவ்வளவு அவசியமானது என்பதை நன்னூலானது **பாயிரத்தின் இன்றியமையாமை**யில் விளக்குகிறது. நன்னூலின் பாயிரவியலில் சிறப்புப் பாயிரத்தின் இலக்கணம் கூறும் நூற்பாக்களில் பாயிரத்தின் இன்றியாமை குறித்து கூறப்பட்டுள்ளது.  

நன்னூல் கூறுவது யாதெனில்: 

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
மாதேசுவரன் மலை

**மாதேசுவரன் கோயில்** என்கிற தலம் மாதேஸ்வரன் மலையில் அமைந்துள்ளது.  இம்மலை தெற்கு கர்நாடகாவிலுள்ள சாம்ராஜ் நகர் மாவட்டத்தில் உள்ளது. மலை மாதேஸ்வரன் கோயிலுக்கு மைசூரிலிருந்து 150 கி.மீ மற்றும் பெங்களூரிலிருந்து 210 கி.மீ தூரம் இருக்கிறது. ஸ்ரீ மலை மாதேஸ்வரன் கோயில் மிகவும் பிரபலமான பாரம்பரியமிக்க திருத்தலம். கர்நாடகம் மற்றும் தமிழ்நாட்டிலிருந்து நிறைய திருப்பயணிகள் இத்திருத்தலத்திற்கு வருகிறார்கள். இந்த திருத்தலத்தின் பரப்பளவு 155.57 ஏக்கர் ஆகும். மாதேஸ்வரன் மலையில் தலபேட்டா, கலவவூர், இந்திகநாதா, போன்ற மலைக்கிராமங்கள் உள்ளன. இங்கே வரும் மக்கள் கோயிலுக்கு வருவதோடு இங்கேயுள்ள இயற்கையை இரசிக்கவும் வருகிறார்கள். இந்த மலையின் உயரம் 3,000 அடி ஆகும். மாதேசுவரன் கோவிலைக் கட்டியவர் ஜீன்சே கெளடா, மற்றும் குருபா கெளடா என்ற ஜமின்தார்கள் ஆவர். ஸ்ரீ மாதேஸ்வர கடவுளை, சிவனின் ஒரு அவதாரம் என மக்கள் கருதுகிறார்கள். புனித மாதேஸ்வரா அவர்கள் பதினைந்தாம் நூற்றாண்டில் வாழ்ந்ததாக வரலாறு கூறுகிறனர். 600 வருடங்களுக்கு முன்பு ஸ்ரீ மாதேஸ்வரன் இத்திருத்தலத்திற்கு வந்து அவர் தன் பாவத்திற்குப் பரிகாரம் பெற்றார். இப்பொழுதும் அவர் பரிகாரம் தருகிறார் என மக்கள் நம்புகின்றனர்.  மலை மாதேஸ்வரன் புலியின் மேலிருந்து பயணம் செய்தார். அந்த வாகனத்தைச் சில பேர் ஹுலி வாகனா எனவும் கூறுவார்கள். மலை மாதேஸ்வரன் பல அற்புதங்கள் செய்து மக்களைக் காப்பாற்றியதால் இங்கே உள்ள மக்கள் இன்னும் மலை மதேஸ்வரன் அந்த மலையின் பகுதியிலே வசிக்கிறார் என நம்புகின்றனர். கிராமத்து மக்கள் மலை மாதேஸ்வரனின் அற்புதங்களைப் பாட்டாகப் பாடுகின்றனர். அதை ஜனபத காவியம் அல்லது நாட்டுப்புறக்காப்பியம் எனக் கூறுவார்கள்.

## மலை மாதேஸ்வரனின் கதை
மலை மாதேஸ்வரன் கலியுகத்தில் பிறந்தார். அவர் வெள்ளையாக இருப்பார். இவரின் அம்மையாரின் பெயர் யுட்ராஜமா. இவரை சிறுபிள்ளையில் வழிநடத்தியவர்கள் சுட்டூர்மூட் மற்றும் குன்டூர்மூட் ஆவார்கள். இவர் ஸ்ரீ கையிலா என்ற பகுதியில் இருந்து வந்தவர் என நம்பப்படுகிறது. இவர் சிறு வயதியிலே பல அற்புதங்களைச் செய்திருக்கிறார். பிறகு தான் இவர் மலைப் பகுதிக்கு வந்துள்ளார் என நம்பப்படுகிறது. அந்தக் காட்டுப் பகுதியில் 77 மலைகள் உள்ளன. அது மிகவும் ஆபத்தான பகுதி எனக் கருதப்படுகிறது. அவர் ஆறாம் நூற்றாண்டில் அவர் காட்டுப் பகுதிக்குச் சென்றதாக வரலாறு கூறுகிறது. 
50 வருடத்திற்கு முன்பு இந்த மலைக்குச் சாலை வசதி இல்லை. அதனால் இங்கே வரும் பக்தர்கள் பெரும்பாலும் நடந்து தான் வந்தனர். ஆனால் இப்போது சாலைகள், தமிழ்நாடு மற்றும் கர்நாடக அரசுகளால் போடப்பட்டுள்ளது. அதனால் இப்போது அந்த வழியில் நூற்றுக்கும் மேற்பட்ட பேருந்துகள் செல்கின்றன.

## உசாத்துணை
இந்திய நாட்டுப்புறக் காவியங்கள்-மலை மாதேஸ்வரனின் வாழ்க்கை(டாக்டர்.சி.என்.ராமசந்தரன்)_ Indian Folk Epics- The Story Of Mahadeshwara(D.R.C.N.Ramachandran) கம்சாளே-ஜனபத லோகா (Kamsaale-Janapada Loka)

பகுப்பு:சாமராசநகர் மாவட்டம்
பகுப்பு:கர்நாடகாவில் உள்ள இந்துக் கோயில்கள்
பகுப்பு:இந்தியாவில் உள்ள மலை வாழிடங்கள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
சிறப்புப்பாயிரம் பிறர்செய்யக் காரணம்

**சிறப்புப் பாயிரம் பிறர் செய்யக் காரணம்** யாவை என்று நன்னூல் சில குறிப்புகளைத் தருகிறது. 

## காரணம்
ஒரு நூலின் சிறப்புப் பாயிரத்தை அந்நூலாசிரியரல்லாத வேறொருவர் செய்யவேண்டியதன் காரணமாக நன்னூல் தரும் விளக்கம்:

:”இதுவரை வெளிப்படாமல் இருந்த சிறந்த நுட்பங்கள் எல்லாம் விளங்குமாறு, பல்துறை அறிவோடு சிந்தித்து, விரிவாக ஒரு நூலை எழுதினாலும் அதை எழுதியவன் தன்னைப்பற்றித் தானே புகழ்ந்து கொள்ளுதல் கூடாது. எனவே சிறப்புப்பாயிரம் பிறரால் செய்யப்படல் வேண்டும்”. 

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
சிறப்புப்பாயிரம் செய்தற்கு உரியவர்கள்

**சிறப்புப்பாயிரம் செய்தற்கு உரியவர்கள்** என்று சிலரை நன்னூல் அடையாளம் காட்டுகிறது.

## சிறப்புப்பாயிரம் செய்தற்குத் தகுதியானவர்
ஒரு நூலுக்கு சிறப்புப் பாயிரம் செய்வதற்குத் தகுதியானவர்கள் என நன்னூலில் குறிப்பிடப்படுவோர்:

:”நூலை எழுதிய ஆசிரியனின் ஆசிரியர், நூலாசிரியனுடன் உடன் கல்வி பயின்றவர், நூலாசிரியனின் மாணவர், நூலாசிரியனின் நூலுக்கு உரை எழுதியவர் என்று சொல்லப்பட்ட இந்நால்வருள் ஒருவர் நூலுக்குரிய சிறப்புப் பாயிரம் எழுதுவதே முறையாகும்”.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
செட்டிக்குளம் தொடருந்து நிலையம்

**செட்டிக்குளம் தொடருந்து நிலையம்** (*Cheddikulam railway station*) இலங்கையின் வடக்கே செட்டிக்குளம் நகரில் அமைந்துள்ள தொடருந்து நிலையம் ஆகும். இலங்கை அரசின் ரெயில்வே திணைக்களத்தினால் நிருவகிக்கப்படும் இந்நிலையம் மன்னார் தொடருந்துப் பாதையின் ஒரு அங்கமாக மன்னார் தீவையும் தலைநகர் கொழும்பையும் இணைக்கிறது. ஈழப் போர்க் காலத்தில் 1990 முதல் 2013 வரை இயங்காமல் இருந்து வந்த இந்நிலையம், 2013 மே 14 இல் மதவாச்சி முதல் மடு வீதி வரையான பாதை புனரமைக்கப்பட்டதை அடுத்து மீண்டும் திறக்கப்பட்டது. 2015 மார்ச் 14 முதல் தலைமன்னார் வரை சேவைகள் நடைபெறுகின்றன.

## மேற்கோள்கள்

பகுப்பு:வவுனியா மாவட்டத்தில் உள்ள தொடருந்து நிலையங்கள்
திரும்பு வீதம்

நிதியியலில் **திரும்பு வீதம்** அல்லது **திரும்பு விகிதம்** (*Rate of return*) குறிபிட்ட காலத்தில் ஒரு முதலீட்டினால் ஈட்டப்படும் லாபத்தின் விகிதம் ஆகும். இதன் அளவை விழுக்காடு.

:r=\frac{V_f - V_i}{V_i} 

இங்கே:

:r = திரும்பு வீதம் 
:V_f = முதலீட்டின் இறுதி மதிப்பு 
:V_i = முதலீட்டின் தொடக்க மதிப்பு

பொதுவாக இவ்விகிதம் ஓராண்டு காலத்திற்கு கணக்கிடப்படுகிறது.

## மேற்கோள்கள்

பகுப்பு:நிதி
மொத்தப் பதிவு விகிதம்

**மொத்தப் பதிவு விகிதம்** (*Gross enrolment ratio*) அல்லது **மொத்தப் பதிவுச் சுட்டெண்** (*Gross Enrollment Index*) என்பது கல்வித்துறையில் பயன்படுத்தப்படும் ஒரு புள்ளியியல் அளவீடு. ஐக்கிய நாடுகள் அவையின் கல்விச் சுட்டெண் அளவீட்டினை கணக்கிட முன்பு பயன்படுத்தப்பட்ட தரவுகளில் இதுவும் ஒன்று. ஒரு நாட்டில் தொடக்கக்கல்வி, நடுநிலைக்கல்வி, மேல்நிலைக்கல்வி போன்ற பல்வேறு தரநிலைகளில் எவ்வளவு மாணவர்கள் பள்ளிகளில் பதிவு செய்துள்ளனர் என்பதை ஒப்பீட்டளவில் அறிய உதவுகின்றது.

ஒரு நாட்டின் அல்லது பகுதியின் மொத்த மக்கள்தொகையில் ஒரு தரநிலையில் சேரக்கூடிய வயது வரம்புக்குட்ப்பட்ட குழந்தைகளில் எத்தனை பேர் அத்தரநிலைக்கான பள்ளிகளில் பதிவு செய்துள்ளனர் என்ற விழுக்காடே மொத்தப் பதிவு விகிதமாகும். இந்த விகிதம் அதிகமாக இருப்பின், அந்நாட்டில் (அல்லது பகுதியில்) கல்வியில் மக்களின் ஈடுபாடு அதிகளவில் இருக்கின்றது எனக் கொள்ளமுடியும். அந்நாட்டின் மனித மேம்பாட்டைக் கணக்கிடவும் இது உதவுகின்றது.

## சான்றுகள்
#யுனெஸ்கோ சொல்லடைவுப் பக்கம்

பகுப்பு:மனித மேம்பாட்டுச் சுட்டெண்
உதயணர்

**உதயணர்** (Udayana or  Udyanacharya), கி. பி., 12ஆம் நூற்றாண்டில் வாழ்ந்த பிரபலமான இந்திய இந்து தருக்கவாதி. இவர் வேத தத்துவ தர்சனங்களில், நியாயம்  மற்றும் வைசேஷிகம் ஆகிய இரண்டு தர்சனங்களை  ஒருங்கிணைத்து நியாய – வைசேடிகம் எனும் புது தர்சனத்தை உருவாக்கி, அதன் மூலம் பௌத்தர்களுக்கு எதிரான வாதப் போரில், இறைவனின் இருப்பை நிலைநாட்டியவர்.

உதயணர் இந்தியாவின் பிகார் மாநிலத்தின் மிதிலை அருகே *கரியன்* என்ற கிராமத்தில் வாழ்ந்தவர்.

## தத்துவம்
தருக்கத்தின் மூலம் மட்டுமே இறைவனின் இருப்பை அறிந்து கொள்ள இயலும் என்ற சித்தாந்தம் கொண்ட நியாயம் மற்றும் வைசேடிகம் ஆகிய இரண்டு தத்துவங்களின் ஒருங்கிணைத்து, இறைவனின் இருப்பை எளிதாக அறிந்து கொள்வதற்கு உதவியாக  நியாய வைசேடிகம் என்ற புது சித்தாந்தத்தை உருவாக்கினார். இதற்காக *நியாய குசுமாஞ்சலி*  என்ற தத்துவ நூலை இயற்றினார்.

பௌத்தர்களின் தாக்கம் அதிகமாக இருந்த காலத்தில், இறைவனின் இருப்பை அறிய காரண – காரியம் என்ற தத்துவத்தின் மூலம், ஒரு பானையை படைக்க எவ்வாறு களிமண்னும் குயவனும் வேண்டுமோ அவ்வாறே, இவ்வுலகம் படைக்கப்பட மெய்ப்பொருள் உறுதியாக இருந்திருக்க வேண்டும். அத்தகைய மெய்ப்பொருள் வாயால் விளக்க இயலாது என்று நிருபித்தவர்.

## இறைவனின் இருப்பை நிருபித்தல்
இறைவனின் இருப்பை மறுத்த பௌத்தர்களை, உதயணர் தன்னுடைய புதிய நியாய-வைசேடிகம் தத்துவத்தின் துணை கொண்டு மெய்ப்பொருளின் இருப்பை நிலைநாட்டி தருக்கப் போரில் வென்றார். இந்தியாவிலிருந்து பௌத்த தருக்கவாதிகளை விரட்டியடித்தன் மூலம், ஒன்பது நூற்றாண்டுகளாக முடிவில்லாமல் நடந்தவந்த இந்து – பௌத்த சமய தர்க்கப் போரை முடிவுக்கு கொண்டு வந்தார்.

## படைத்த தத்துவ நூல்கள்
#நியாய குசுமாஞ்சலி
#ஆத்ம தத்துவ விவேகம்
#கிரணாவளி
#*நியாய பரிசிஷ்டா*  எனப்படும் *ஞான சித்தி*  அல்லது  *ஞான சுத்தி*

## மேற்கோள்கள்

பகுப்பு:இந்து சமயப் பெரியார்கள்
பகுப்பு:இந்திய மெய்யியலாளர்கள்
ஈச்சாங்கூர்

**ஈச்சாங்கூர்** (Ichangoor) என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 280 வீடுகள் உள்ளன. மக்கள் தொகை 1204, இதில் 604 பேர் ஆண்கள், 599 பேர் பெண்கள் ஆவர். எழுத்தறிவு விகிதம் 69.11% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
இம்மிடிநாயக்கனப்பள்ளி

**இம்மிடிநாயக்கனப்பள்ளி** (Immidinayaganapalli) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஓசூர் வட்டத்துக்கு  உட்பட்ட  ஒரு வருவாய் கிராமம் ஆகும்.‎ இந்த ஊரானது இம்மிடிநாயக்கனப்பள்ளி ஊராட்சிக்கு உட்பட்டது.
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 133 வீடுகள் உள்ளன. மக்கள் தொகை 568, இதில் 278 பேர் ஆண்கள், 290 பேர் பெண்கள் ஆவர். எழுத்தறிவு விகிதம் 66.34% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
## ஊரில் உள்ள கோயில்கள்
* இம்மாடி நாய்க்கன அள்ளி உத்தம கரகம் கோயில்
## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
தற்புகழ்ச்சி குற்றமாகா இடங்கள்

**தற்புகழ்ச்சி குற்றமாகா இடங்கள்** என்பது ஒரு புலவன் தன்னைத்தானே புகழ்ந்து கொள்வது சில சூழல்களில் குற்றமாகாது என்று, அச்சூழல்கள் சிலவற்றை நன்னூல் எடுத்துக்காட்டுகிறது.

மண்ணை உடைய மன்னனின் அவைக்குச் சீட்டுக்கவி எழுதும் போதும், தன்னுடைய புலமைத் திறன் அறியாதவரிடையிலும், அவையில் வாதிட்டு வெற்றி பெறவேண்டிய சூழ்நிலையிலும், எதிரியொருவன் தன்னைப் பழித்துரைக்கும்போதும்  புலவன் தன்னைத்தானே புகழ்ந்து சொல்வது தவறாகாது என நன்னூல் கூறுகிறது. 

## அடிக்குறிப்புகள்

## வெளியிணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
காளிங்காவரம்

**காளிங்காவரம்** (Kalingavaram) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 148 வீடுகள் உள்ளன. மக்கள் தொகை 640, இதில் 330 பேர் ஆண்கள், 310 பேர் பெண்கள் ஆவர். எழுத்தறிவு விகிதம் 55.24% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
## ஊரில் உள்ள கோயில்கள்
* காளிங்காவரம் திம்மராயசுவாமி கோயில்
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
வாக்களிப்பு

**வாக்களிப்பு** என்பது, பலர் கூடியுள்ள இடத்தில், முடிவு எடுப்பதற்கான அல்லது ஒரு கருத்தை வெளிப்படுத்துவதற்கான ஒரு முறையாகும். மேற்குறிப்பிட்ட இடம் ஒரு கூட்டமாகவோ, ஒரு தேர்தல் தொகுதியாகவோ, முழு நாடாகவோ இருக்கலாம். வாக்களிப்பு பொதுவாகக் கலந்துரையாடல்கள், விவாதங்கள் அல்லது பரப்புரைகளுக்குப் பின்னர் இடம்பெறுகின்றது. மக்களாட்சிகளில் மக்கள் பிரதிநிதிகள் வாக்களிப்பின் மூலமே தெரிவுசெய்யப்படுகின்றனர்.

## அரசியலில் வாக்களிப்பு
மக்களாட்சிகளில் நாட்டின் அரசாங்கம் ஒரு தேர்தலில் மக்கள் வாக்களிப்பதன் மூலமே தெரிவுசெய்யப்படுகிறது. இம்முறையில், பல வேட்பாளர்களில் இருந்து ஒருவரை மக்கள் தேர்ந்தெடுப்பர். பிரதிநிதித்துவ மக்களாட்சியில் ஒரு குறித்த தேர்தல் தொகுதியைச் சேர்ந்த மக்கள் ஆட்சியில் தமது பிரதிநிதியைத் தெரிவு செய்வது வாக்களிப்பு மூலமே. நேரடி மக்களாட்சியில் தீர்மானங்களை எடுப்பதற்கு மக்கள் நேரடியாகவே வாக்களிப்பர்.
## வெளி இணைப்புகள்

பகுப்பு:தேர்தல்கள்
பகுப்பு:வாக்களிப்பு
காமன்தொட்டி

**காமன்தொட்டி** (Kamandoddi) என்பது  என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.
## மக்கள்வகைப்பாடு
இந்த ஊரானது சூளகிரியில் இருந்து 4 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 41 கிலோமீட்டர் தொலைவிலும், மாநிலத் தலைநகரான சென்னையில் இருந்து 297 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  1450  வீடுகள் உள்ளன. கிராமத்தின் மொத்த மக்கள் தொகையானது  6524  ஆகும். இதில் ஆண்கள் எண்ணிக்கை  3394, பெண்களின் எண்ணிக்கை 3130 என உள்ளது. மக்களின் கல்வியறிவு விகிதமானது  55.2% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## ஊரில் உள்ள கோயில்கள்
* காமன்தொட்டி வெங்கட்ரமணசாமி கோயில்
* காமன் தொட்டி கோட்ட குட்டா வெங்கட்ராம சுவாமி கோயில்
* காமன் தொட்டி பன்னப்பள்ளி சஞ்சீவராய சுவாமி கோயில்
* காமன் தொட்டி ஆளியாளம் வெங்கட்ராம சுவாமி கோயில்
* காமன்தொட்டிக்கு அருகில் கோபசந்திரம் வெங்கட்ரமணசாமி கோயில் என்ற பெருமாள் உள்ளது இது தென் திருப்பதி என்று அழைக்கப்படுகிறது. 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கந்திக்குப்பம்

**கந்திக்குப்பம்** (Kandhikuppam) என்பது  பர்கூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.

## அமைவிடம்
கந்திக்குப்பம் கிருட்டிணகிரியில் இருந்து கிழக்கில் 11 கி.மீ தொலைவிலும்,பர்கூரில் இருந்து 6 கி.மீ தொலைவிலும் சென்னையில் இருந்து 255 கி.மீ. தொலைவிலும் உள்ளது.
## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
கனிமங்கலம்

**கனிமங்கலம்** (Kanimangalam, Krishnagiri district) என்பது தமிழ்நாட்டின்,  கிருட்டிணகிரி மாவட்டம், ஒசூர் வட்டத்தில் உள்ள ஒரு சிற்றூர் ஆகும்‎.

## மக்கள் வகைப்பாடு
2011 ஆண்டைய இந்திய மக்கள் கணக்கெடுப்பின்படி இவ்வூரில் 107 வீடுகள் உள்ளன. மொத்த மக்கள் தொகை 463 ஆகும். இதில் 232 பேர் ஆண்களும், 231 பேர் பெண்களும் உள்ளனர். ஊரின் எழுத்தறிவு விகிதம் 73.59% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கரியசந்திரம்

**கரியசந்திரம்** (Kariyasandiram) என்பது  நெரிகம் ஊராட்சி,சூளகிரிவட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.
## அமைவிடம்
கரியசந்திரம் கிருட்டிணகிரியில் இருந்து மேற்கில் 31 கி.மீ தொலைவிலும், சென்னையில் இருந்து 288 கி.மீ.தொலைவிலும் உள்ளது.
## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
காட்டிநாயக்கன் தொட்டி

**காட்டிநாயக்கன் தொட்டி** (Kattinaickenghoddi) என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.

## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 590 வீடுகள் உள்ளன. மக்கள் தொகை 2633, இதில் 1364 பேர் ஆண்கள், 1269 பேர் பெண்கள் ஆவர். எழுத்தறிவு விகிதம் 59.66% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.

## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
கொடியாளம்

**கொடியாளம்** (Kodiyalam, Krishnagiri district) என்பது இந்தியாவின், தமிழ்நாட்டின், கிருட்டிணகிரி மாவட்டம்,  ஓசூர்வட்டத்தைச் சேர்ந்த ஒரு சிற்றூர் ஆகும்‎

## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 446 வீடுகள் உள்ளன. மக்கள் தொகை 1806, இதில் 934 பேர் ஆண்கள், 872 பேர் பெண்கள் ஆவர். எழுத்தறிவு விகிதம் 65.98% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.

## மேற்கோள்கள்

* 

பகுப்பு:தளி ஊராட்சி ஒன்றியம்
பகுப்பு:கிருஷ்ணகிரி மாவட்டத்திலுள்ள கிராமங்கள்
நூல்யாப்பு முறை

**நூல் யாப்பு முறை** என்பதை நான்கு வகைகளாக நன்னூல் வகைப்படுத்தி இருக்கிறது.

## நான்கு வகைகள்
நூல் யாப்பு முறையென நன்னூல் வகைப்படுத்துபவை:

:”விரிவாக அமைந்த ஒரு நூலை சுருக்கித் தொகுத்து கூறுதல் :தொகுத்து மிகவும் சுருக்கமாகக் கூறப்பட்ட நூலை விரித்துக் கூறுதல் 
:ஒரே நூலில் சுருக்கமாகத் தொகுத்துக் கூறப்பட்டதை விரித்தும் விளக்கி விரிவாகக் கூறப்பட்டதை சுருக்கித் தொகுத்தும் கூறுதல் 
:ஒரு மொழியில் உள்ளதை மற்றொரு  மொழியில் மொழிபெயர்த்துக் கூறுதல்” என்பன நூல் யாக்கும் நான்கு வகைகளாகும்.

## அடிக்குறிப்புகள்

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நன்னூல்
ஏரகரம் கந்தநாதசுவாமி கோயில்

**ஏரகரம் கந்தநாதசுவாமி கோயில்** தஞ்சாவூர் மாவட்டம் கும்பகோணத்திலிருந்து 8 கி.மீ. தொலைவில் அமைந்துள்ள சிவன் கோயிலாகும். இருப்பினும் முருகன் கோயில் என்றே உள்ளூரில் அழைக்கின்றனர். ஏரகம், திருவேரகம் என்றும் அழைக்கப்படுகிறது. இவ்வூருக்கு அருகில் உள்ள புகழ் பெற்ற மற்றொரு முருகன் கோயில் சுவாமிமலை சுவாமிநாதசுவாமி கோயில் ஆகும். இது ஒரு தேவார வைப்புத்தலமாகும்.

## அமைவிடம்
கும்பகோணத்திலிருந்து சுவாமிமலை செல்லும் பாதையில் மூப்பக்கோயிலிலிருந்து பிரியும் சாலையில், ஆசூர் வாய்க்காலுக்கு மேற்புறம் இக்கோயில் உள்ளது. தேவாரப் பாடல் பெற்ற தலமான இன்னம்பரில்  இருந்து திருப்புறம்பியம் செல்லும் சாலை வழியில் வலதுபுறம் ஏரகரம் செல்லும் சாலை பிரிகிறது. அவ்வழியாகச் சென்றும் ஏரகரம் அடையலாம்.

## பெயர்க்காரணம்
அசுரர்களால் முனிவர்களின் தவத்திற்கு இடையூறு ஏற்பட்டபோது சிவபெருமானை வேண்டினர். அப்போது சிவன் கந்தனை அழைத்து முனிவர்களைக் காத்திடும்படிக் கூறியதோடு ஒரு அஸ்திரத்தையும் வழங்கி அதனை செலுத்தும் இடத்தை அவருடைய அகமாக அமைத்துக்கொள்ளும்படி அருளியுள்ளார். முருகனின் அஸ்திரம் பூமியில் பாய்ந்த இடம் ஏரகம் என்கின்றனர்.

## கோயில் அமைப்பு
ஆதிகந்தநாதசுவாமி கோயில் என்றழைக்கப்படுகிறது. கருவறையில் லிங்கத்திருமேனி உள்ளது. கோயில் வளாகத்தில் சங்கரநாயகி அம்மன் சன்னதி உள்ளது. தொடர்ந்து விநாயகர், சிவலிங்கம், மகாலிங்கம், சூரியன், பைரவர், நாககன்னியர் உள்ளனர். மூலவர் கருவறை கோஷ்டத்தில் நர்த்தன விநாயகர், தட்சிணாமூர்த்தி, லிங்கோத்பவர், பிரம்மா உள்ளனர். திருச்சுற்றில் சண்டிகேஸ்வரர் சன்னதியும், நவக்கிரக சன்னதியும் உள்ளன. மூலவர் சன்னதிக்குப் பின்புறம் ஆதிகந்தநாதசுவாமி சன்னதி உள்ளது. இச்சன்னதியில் சுப்பிரமணியர் நின்ற நிலையில் ராஜகோலத்தில் உள்ளார்.

## பாடியுள்ளோர்
கச்சியப்ப சிவாசாரியார், நக்கீரர், அருணகிரிநாதர் ஆகியோர் இக்கோயிலில் உள்ள முருகனைப் பாடியுள்ளனர்.

## குடமுழுக்கு
12 செப்டம்பர் 1982 மற்றும் 19 மார்ச் 2015இல் குடமுழுக்கு ஆனதற்கான கல்வெட்டுகள் காணப்படுகின்றன.

## திருவிழாக்கள்
* கார்த்திகை
* பங்குனி உத்திரம்

## மேற்கோள்கள்

## வெளி இணைப்புகள்
* தேவார வைப்புத்தலங்கள் 
* தேவார வைப்புத்தலங்கள், ஏர்-ஏரகரம் 
* தினமலர் கோயில்கள்

பகுப்பு:கௌமாரம்
பகுப்பு:தஞ்சாவூர் மாவட்டத்திலுள்ள முருகன் கோயில்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்